**luonnos 30.9.2021**

**Valtioneuvoston asetus eläinten hyvinvointikorvauksesta annetun valtioneuvoston asetuksen muuttamisesta**

Valtioneuvoston päätöksen mukaisesti

*muutetaan* eläinten hyvinvointikorvauksesta annetun valtioneuvoston asetuksen (121/2015) 4 ja 6 §, 8 §:n 3 momentti, 9, 14, 22, 26 ja 33 §, sellaisina kuin niistä ovat 4 § asetuksessa 1099/2017, 6 §, 8 §:n 3 momentti ja 33 § asetuksessa 1588/2019, 9 ja 22 § asetuksessa 1371/2018 ja 14 § asetuksessa 710/2015, ja

*lisätään* asetukseen uusi 17 a §, seuraavasti:

4 §

*Hyvinvointikorvauksen eläinlajikohtaiset toimenpiteet*

Viljelijä voi valita nautatilalla seuraavia toimenpiteitä:

1) nautojen ~~ruokinta ja hoito~~ hyvinvointisuunnitelma;

2) vasikoiden pito-olosuhteiden parantaminen pinta-alavaatimuksilla;

3) vasikoiden pito-olosuhteiden parantaminen;

4) emolehmätilojen vasikoiden pito-olosuhteiden parantaminen;

5) vähintään kuuden kuukauden ikäisten nautojen pito-olosuhteiden parantaminen;

6) vähintään 12 kuukauden ikäisten urospuolisten nautojen pito-olosuhteiden parantaminen;

7) nautojen laidunnus laidunkaudella ja jaloittelu laidunkauden ulkopuolella;

8) nautojen pitkäaikaisempi laidunnus laidunkaudella;

9) lypsylehmien ja emolehmien sairas-, hoito- ja poikimakarsinat;

10) nautojen sairas-, hoito- ja poikimakarsinat.

Viljelijä voi valita sikatilalla seuraavia toimenpiteitä:

1) sikojen ~~ruokinta ja hoito~~ hyvinvointisuunnitelma;

2) joutilaiden emakoiden ja ensikoiden ulkoilu;

3) emakoiden ja ensikoiden pito-olosuhteiden parantaminen;

4) emakoiden ja ensikoiden parannetut porsimisolosuhteet;

5) vieroitettujen porsaiden, nuorten siitossikojen ja lihasikojen karsinoiden kuivittaminen;

6) karjuporsaiden kivunlievitys ennen ja jälkeen kirurgisen kastraation;

7) sikojen virikkeet;

8) sikojen sairas- ja hoitokarsinat;

9) emakoiden ja ensikoiden vapaaporsitus.

Viljelijä voi valita lammas- ja vuohitilalla seuraavia toimenpiteitä:

1) lampaiden ja vuohien ~~ruokinta~~ hyvinvointisuunnitelma;

2) lampaiden ja vuohien pito-olosuhteiden parantaminen;

3) lampaiden ja vuohien hoito;

4) lampaiden ja vuohien laidunnus laidunkaudella ja jaloittelu laidunkauden ulkopuolella;

5) lampaiden ja vuohien pitkäaikaisempi laidunnus laidunkaudella.

Viljelijä voi valita siipikarjatilalla seuraavia toimenpiteitä:

1) siipikarjan ~~ruokinta ja hoito~~ hyvinvointisuunnitelma;

2) broilerien ja kalkkunoiden pito-olosuhteiden parantaminen;

3) munintakanalan ilmanlaadun parantaminen;

4) siipikarjan virikkeet;

5) siipikarjan tasot, rampit ja orret.

6 §

*Rajoitukset toimenpiteitä valittaessa*

Viljelijä ei voi valita 4 §:n 1 momentin 7 tai 8 kohdassa, 2 momentin 2–5 tai 9 kohdassa eikä 3 momentin 4 tai 5 kohdassa tarkoitettuja toimenpiteitä sellaisen eläinlajin osalta, josta hän on antanut sitoumuksen luonnonmukaisesta kotieläintuotannosta.

Viljelijä voi samanaikaisesti valita 4 §:n 1 momentin 2–4 kohdassa tarkoitetuista toimenpiteistä vain yhden. Jos maatilalla on vain emolehmiä, viljelijä ei voi valita 4 §:n 1 momentin 2 ja 3 kohdassa tarkoitettuja toimenpiteitä. Viljelijä voi valita 4 §:n 1 momentin 5 ja 6 kohdassa tarkoitetuista toimenpiteistä vain toisen. Viljelijä ei voi valita 4 §:n 1 momentin 5–8 kohdassa tarkoitettuja toimenpiteitä toteutettavaksi läpi vuoden ulkona kasvatettavilla naudoilla. Viljelijä voi valita 4 §:n 1 momentin 7 ja 8 kohdassa tarkoitetuista toimenpiteistä vain toisen.

Viljelijä voi valita 4 §:n 2 momentin 5 ja 7 kohdassa tarkoitetuista toimenpiteistä vain toisen. Edellä 4 §:n 2 momentin 6 kohdassa tarkoitetun toimenpiteen voi valita vain viljelijä, jolla on porsastuotantosikala tai yhdistelmäsikala. Viljelijä voi valita 4 §:n 2 momentin 4 ja 9 kohdassa tarkoitetuista toimenpiteistä vain toisen.

Viljelijä voi valita 4 §:n 3 momentin 4 ja 5 kohdassa tarkoitetuista toimenpiteistä vain toisen. Viljelijä, jolla on virikehäkkikanala, ei voi valita 4 §:n 4 momentin 4 ja 5 kohdassa tarkoitettua toimenpidettä. Jos maatilalla on vain munivia kanoja, 4 §:n 4 momentin 5 kohdassa tarkoitetun toimenpiteen toteuttamiseen ei voi valita orsia.

8 §

*Hyvinvointikorvauksen maksamisen edellytyksenä olevan eläinmäärän laskeminen*

-------------------------

Jos 4 §:n 2 momentin 4 tai 9 kohdassa tarkoitettua toimenpidettä toteutetaan vain osan maatilan emakoiden ja ensikoiden osalta, eläinmäärää laskettaessa otetaan huomioon vain sellaiset toimenpiteen toteuttamiseen käytettävät porsituskarsinat, joissa emakot ja ensikot voivat porsia vapaasti. Eläinmäärä lasketaan siten, että yksi edellä mainittu porsituskarsina vastaa kahta eläinyksikköä. Edellä 4 §:n 2 momentin 6 kohdassa tarkoitetun toimenpiteen osalta otetaan porsaiden eläinryhmässä huomioon puolet sikojen eläinmäärästä.

-------------------------

9 §

*Nautojen ~~ruokinta ja hoito~~ hyvinvointisuunnitelma*

Nautojen ~~ruokintaa ja hoitoa~~ hyvinvointisuunnitelmaa koskevaa toimenpidettä on toteutettava maatilan kaikkien nautojen osalta. Toimenpiteen vähimmäistasona on noudatettava eläinsuojelulain (247/1996) 5 §:n 1 momentin kahta ensimmäistä virkettä, eläinsuojeluasetuksen (396/1996) 9 §:n 1 momenttia sekä nautojen suojelusta annetun valtioneuvoston asetuksen (592/2010) 5 §:n 2 momentin ensimmäistä virkettä, 6 §:n 4 momentin viimeistä virkettä ja 13 §:n 1 momenttia ja 2 momentin ensimmäistä virkettä.

14 §

*Sikojen ~~ruokinta ja hoito~~ hyvinvointisuunnitelma*

Sikojen ~~ruokintaa ja hoitoa~~ hyvinvointisuunnitelmaa koskevaa toimenpidettä on toteutettava maatilan kaikkien sikojen osalta ~~lukuun ottamatta vieroittamattomia porsaita~~. Toimenpiteen vähimmäistasona on noudatettava eläinsuojelulain 5 §:n 1 momentin kahta ensimmäistä virkettä, eläinsuojeluasetuksen 9 §:n 1 momenttia sekä sikojen suojelusta annetun valtioneuvoston asetuksen (629/2012) 6 §:n 2 momentin ensimmäistä virkettä ja 15 §:n 1 momentin ensimmäistä virkettä ja 3 momenttia.

17 a §

*Emakoiden ja ensikoiden vapaaporsitus*

Emakoiden ja ensikoiden vapaaporsitusta koskevaa toimenpidettä on toteutettava maatilan kaikkien niiden vähintään kahdeksan kuukauden ikäisten emakoiden ja ensikoiden osalta, jotka porsivat vapaana. Toimenpiteen vähimmäistasona on noudatettava eläinsuojelulain 4 §:n 1 momentin ensimmäistä virkettä, eläinsuojeluasetuksen 1 §:n 1 momentin viimeistä virkettä, 1 §:n 4 momentin ensimmäistä virkettä ja 3 §:n 1 momenttia ensimmäistä virkettä lukuun ottamatta ja sikojen suojelusta annetun valtioneuvoston asetuksen 3 §:n 2 momenttia, 9 §:ää lukuun ottamatta 1 momentin ensimmäistä virkettä ja 16 §:n 1 momenttia.

22 §

*Lampaiden ja vuohien ~~ruokinta~~ hyvinvointisuunnitelma*

Lampaiden ja vuohien ~~ruokintaa~~ hyvinvointisuunnitelmaa koskevaa toimenpidettä on toteutettava maatilan kaikkien lampaiden ja vuohien osalta. Toimenpiteen vähimmäistasona on noudatettava eläinsuojelulain 5 §:n 1 momentin kahta ensimmäistä virkettä, eläinsuojeluasetuksen 9 §:n 1 momenttia, lampaiden suojelusta annetun valtioneuvoston asetuksen (587/2010) 7 §:n ensimmäistä virkettä ja 12 §:n 1 momenttia sekä vuohien suojelusta annetun valtioneuvoston asetuksen (589/2010) 7 §:n 1 momenttia sekä 11 §:n 1 momenttia.

26 §

*Siipikarjan ~~ruokinta ja hoito~~ hyvinvointisuunnitelma*

Siipikarjan ~~ruokintaa ja hoitoa~~ hyvinvointisuunnitelmaa koskevaa toimenpidettä on toteutettava maatilan koko siipikarjan osalta. Toimenpiteen vähimmäistasona on noudatettava eläinsuojelulain 5 §:n 1 momentin kahta ensimmäistä virkettä ja 26 c §:n 3 momenttia, eläinsuojeluasetuksen 9 §:n 1 momenttia, kanojen suojelusta annetun valtioneuvoston asetuksen (673/2010) 4 §:n 2 momentin ensimmäistä virkettä sekä 9 §:n 1 momenttia, broilereiden suojelusta annetun valtioneuvoston asetuksen (375/2011) 4 §:n 2 momentin ensimmäistä virkettä ja 10 §:n 1 momenttia sekä kalkkunoiden suojelusta annetun valtioneuvoston asetuksen (677/2010) 5 §:n 2 momentin ensimmäistä virkettä sekä 10 §:n 1 momenttia.

33 §

*Hyvinvointikorvauksen määrä*

Hyvinvointikorvausta voidaan maksaa vuosittain korvauskelpoisista eläimistä eläinyksikköä kohden:

|  |  |
| --- | --- |
|  | euroa |
| – nautojen ~~ruokinta ja hoito~~ hyvinvointisuunnitelma | ~~11~~ 18 |
| – vasikoiden pito-olosuhteiden parantaminen pinta-alavaatimuksilla | 439 |
| – vasikoiden pito-olosuhteiden parantaminen | 292 |
| – emolehmätilojen vasikoiden pito-olosuhteiden parantaminen | 234 |
| – vähintään kuuden kuukauden ikäisten nautojen pito-olosuhteiden parantaminen | 43 |
| – vähintään 12 kuukauden ikäisten urospuolisten nautojen pito-olosuhteiden parantaminen | 126 |
| – nautojen laidunnus laidunkaudella ja jaloittelu laidunkauden ulkopuolella | 49 |
| – nautojen pitkäaikaisempi laidunnus laidunkaudella | 24 |
| – lypsylehmien ja emolehmien sairas-, hoito- ja poikimakarsinat | 18 |
| – nautojen sairas-, hoito- ja poikimakarsinat | 15 |
| – sikoja ~~ruokinta ja hoito~~ hyvinvointisuunnitelma | ~~7~~ 10 |
| – joutilaiden emakoiden ja ensikoiden ulkoilu | 33 |
| – emakoiden ja ensikoiden pito-olosuhteiden parantaminen | 38 |
| – emakoiden ja ensikoiden parannetut porsimisolosuhteet | 436 |
| – vieroitettujen porsaiden, nuorten siitossikojen ja lihasikojen karsinoiden kuivittaminen | 59 |
| – karjuporsaiden kivunlievitys ennen ja jälkeen kirurgisen kastraation | 27 |
| – sikojen virikkeet | 13 |
| – sikojen sairas- ja hoitokarsinat | 19 |
| – emakoiden ja ensikoiden vapaaporsitus– lampaiden ja vuohien ~~ruokinta~~ hyvinvointisuunnitelma | 500~~10~~ 16 |
| – lampaiden ja vuohien pito-olosuhteiden parantaminen | 55 |
| – lampaiden hoito | 51 |
| – vuohien hoito | 33 |
| – lampaiden ja vuohien laidunnus laidunkaudella ja jaloittelu laidunkauden ulkopuolella | 33 |
| – lampaiden ja vuohien pitkäaikaisempi laidunnus laidunkaudella | 8 |
| – siipikarjan ~~ruokinta ja hoito~~ hyvinvointisuunnitelma | ~~8~~  9 |
| – broilerien ja kalkkunoiden pito-olosuhteiden parantaminen | 10 |
| – munintakanalan ilmanlaadun parantaminen | 5 |
| – siipikarjan virikkeet | 7 |
| – munivien kanojen tasot, rampit ja orret | 11 |
| – kalkkunoiden tasot, rampit ja orret | 14 |
| – broilereiden tasot, rampit ja orret | 34 |

\_\_\_\_\_\_\_\_\_\_\_\_\_\_\_\_\_\_\_\_

Tämä asetus tulee voimaan 1 päivänä tammikuuta 2022.

Helsingissä x.x.2021

 Maa- ja metsätalousministeri Jari Leppä

 Neuvotteleva virkamies Suvi Ruuska